# Priručnik za K‑disk‑prostor

## Uvod

K‑disk‑prostor prikazuje fajl uređaje (particije hard‑diska, disketne i CD jedinice, USB štapiće, itd.) zajedno s podacima o kapacitetu, slobodnom prostoru, tipu i tački montiranja. Takođe dopušta montiranje i demontiranje jedinica i njihovo prikazivanje u menadžeru fajlova.

K‑disk‑prostor je sličan modulu skladišnih uređaja u Sistemskim postavkama, ali zauzima manje mesta na ekranu. Koristan je ako želite da prozor K‑disk‑prostora bude stalno dostupan.

## Korišćenje K‑disk‑prostora

### Pokretanje K‑disk‑prostora

Upišite ``kdf`` u komandni odzivnik ili izaberite K‑disk‑prostor iz grupe Sistem u pokretaču programa. Dostupne su standardne KDE i Qt opcije naredbi, i mogu se nabrojati izvršavanjem ``kdf` `--help``.

Ako želite da program radi kao aplet u sistemskoj kaseti, idite na Sistem KwikDisk u pokretaču programa.

Mogućnosti K‑disk‑prostora dostupne su i Sistemskim postavkama, modul Skladišni uređaji.

### Glavni prozor

Glavni prozor K‑disk‑prostora prikazuje dostupne fajl uređaje.

Normalno su prikazani sledeći podaci:

Ekran K‑disk‑prostora. Ekran K‑disk‑prostora.

- ikonica koja ukazuje na tip skladišta

- ime uređaja

- tip fajl sistema

- ukupna veličina

- tačka montiranja

- slobodan prostor

- procenat iskorišćenosti (kao broj ili grafikon)

Levi klik na zaglavlje kolone ređa uređaje prema datoj promenljivoj. Naredni levi klik ređa obrnutim redosledom.

Desni klik na vrstu poziva meni. Ako dati uređaj trenutno nije montiran, tu je opcija Montiraj uređaj. Ako uređaj jeste montiran, može se demontirati izborom Demontiraj uređaj. Stavka Otvori u menadžeru fajlova otvara nov prozor sa grafičkim prikazom fajlova na tom uređaju.

Postavka za menadžer fajlova u K‑disk‑prostoru nezavisna je od one iz modula Podrazumevani programi u Sistemskim postavkama.

### Traka menija i podešavanje

#### Meni Fajl

F5 Fajl Ažuriraj

- Odmah ažurira prikaz tako da odražava tekuće stanje.

Ctrl Q Fajl Napusti

- Zatvara K‑disk‑prostor.

K‑disk‑prostor takođe ima uobičajene KDE menije Podešavanje i Pomoć. Detalje o njima potražite u Osnovama KDE‑a, odeljci meniju za podešavanje i meniju pomoći.

#### Dijalog postavki

Ekran za podešavanje K‑disk‑prostora. Ekran za podešavanje K‑disk‑prostora.

Ovaj dijalog ima dva prozora s jezičcima, Opšte postavke i Naredbe montiranja.

Opšte postavke

- Kliknite na reč vidljivo ili skriveno da uključite ili isključite polje podataka.

  Učestalost ažuriranja zadajete uređivanjem vrednosti perioda (u sekundama) između ažuriranja prikaza K‑disk‑prostora tako da odražava trenutno stanje.

  Postavka Menadžer fajlova navodi naredbu koju treba izvršiti na izbor stavke Otvori u menadžeru fajlova iz iskačućeg menija.

  Tu su i dve kućice. Jedna određuje da li će se prozor menadžera fajlova automatski otvoriti kad se uređaj montira. Druga zadaje iskakanje prozora sa upozorenjem ako se disk kritično prepuni.

Naredbe montiranja

- Korisnik ovde može zadati naredbe za montiranje i demontiranje uređaja, kao i ikonicu koja ga predstavlja. Više informacija o ovim naredbama može se naći na uputnoj stranici `mount` (upišite ``man` mount` u komandni odzivnik).

## Zasluge i licenca

K‑disk‑prostor

Program: © 1998–2000, Mihael Kropfberger &Michael.Kropfberger.mail;.

Dokumentacija: © 2000, Džonatan Singer &Jonathan.Singer.mail;.

Preveo Dragan Pantelić falcon-10@gmx.de.

&underFDL; &underGPL;
&documentation.index;